open-index/open-wikipedia-markdown huggingface dataset:
6. etappe av Tour de France 2011

**Sjette etappe av [[Tour de France 2011]]** var en 226,5 km lang flat etappe, og etappen var årets lengste. Den ble kjørt torsdag den 7. juli fra Dinan til Lisieux.  Lieuwe Westra, Johnny Hoogerland, Anthony Roux, Leonardo Duque og Adriano Malori utgjorde dagens brudd. Malori var den siste som ble tatt igjen av hovedfeltet, 2,7 km fra mål. Edvald Boasson Hagen tok sin og lagets første etappeseier i Tour de France, og Thor Hushovd beholdt ledertrøya.

## Spurt- og klatrepoeng
### 1. klatring (Côte de Saint-Michel de Montjoie)
3. kategori stigning etter 99,5 km

### Spurt (Vassy, 131 km)

### 2. klatring (Côte du Bourg d'Ouilly)
3. kategori stigning etter 146,5 km

### 3. klatring (Côte du Billot)
4. kategori stigning etter 197 km

### Målgang

## Manglende ryttere
* **28**  Iván Velasco (EUS) startet ikke.
* **87**  Vasil Kiryjenka (MOV) kom ikke i mål innen tidsfristen.

## Referanser


## Eksterne lenker
*  Etappeside  på letour.fr 
*  Etappeside  på letour.fr
Lu Zhangong

**Lu Zhangong** (kinesisk: 卢展工, pinyin: *Lú Zhǎngōng*; født 18.  mai 1952 i Cixi i provinsen Zhejiang i Folkerepublikken Kina) er en kinesisk kommunistisk politiker.

Lu ble medlem av det kinesiske kommunistiske parti i 1975, og fikk fra og med 1988 stadig viktigere politiske verv i hjemprovinsen og i provinsene Hebei og Fujian. Han var også i noen år viseformann for Den allkinesiske fagforeningsføderasjon. I januar 2005 ble han valgt til formann av det stående komiteen til Folket i Fujians kongress. I desember 2009 ble han valgt til kommunistpartiets sekretær for provinsen Henan, den mest folkerike i Kina.

## Referanser


## Eksterne lenker
*
Rapid

**Rapid** kan vise til:

*Rapid City – by i Pennington County, Sør-Dakota – USA
*Rapid Prototyping – vitenskapelig prosess
* Škoda Rapid

## Idrettslag
*Rapid Athene – fotballklubb fra Moss, Østfold
*Rapid Bucureşti – fotballklubb fra Bucureşti, Romania
*Rapid Wien – fotballklubb fra Wien, Østerrike
*Sportsklubben Rapid (1925&ndash;2011) – tidligere fotballklubb fra Moss – Østfold
Iskaldt bedrag (film)

***Iskaldt bedrag*** (originaltittel: *Deceived*) er en amerikansk thriller fra 1991 med Goldie Hawn og John Heard i hovedrollene. Regi er ved Damian Harris.

## Handling
Adrienne Sauders (Hawn) lever i en tilsynelatende lykkelig ekteskap med den velstående kunsthandlern Jack (Heard). Paret har datteren Mary sammen. Det lykkelige livet får en brå slutt da Jack omkommer i en bilulykke. Adrienne får ytterligere ett sjokk da hun etter ulykken oppdager at hennes ektemann i alle år har utgitt seg for å være en annen person som lenge har vært død. Flere uforklarlige ting skjer så: Et uforklarlig drap på en museumkurator, og en antikk gjenstand som Jack kjøpte for museumet, viser seg å være falsk. Adrienne innser etterhvert at både hun og datteren er i stor fare.

## Om filmen
;Anmelderne
Filmen fikk lunken mottagelse av kritikerne, noe som gjenspeiles av at den bare har fått 33% på Rotten Tomatoes (juli 2011). Den amerikanske filmkritikeren Roger Ebert gav den to av fire stjerner.

Det norske nettstedet CINERAMA gav den terningkast to i 1999. Anmelderen skrev blant annet at: «Det eneste som redder denne filmen fra bunnkarakter er Goldie Hawn (selv om hun ikke gjør noen særlig god innsats), og en anelse spenning i første delen av filmen». Aftenpostens anmelder gav den jevnt over godt omtale. Anmelderen skrev blant annet at: «...den setter alt i svingninger med stil, eleganse og en logisk av en intrikat intrige».

;Publikum
Filmen ble ingen stor publikumssuksess da den bare innbrakte $28,7 millioner på amerikanske kinoer. Produksjonskostnadene var på ca $30 millioner.

## Rollebesetning
* Goldie Hawn : Adrienne Saunders 
* John Heard : Jack Saunders 
* Robin Bartlett : Charlotte 
* Ashley Peldon : Mary Saunders 
* Beatrice Straight : Adriennes mor
* George R. Robertson : Adriennes far
* Maia Filar : Carol Gingold 
* Tom Irwin : Harvey 
* Jan Rubes : Tomasz 
* Anais Granofsky : Ellen

## Referanser


## Eksterne lenker
*
Liste over utøvere i Tour de France 2002

**Liste over utøvere i [[Tour de France 2002]]**

## Eksterne lenker
*Startlist for Tour de France 2002, procyclingstats
Liste over utøvere i Vuelta a España 2002

**Liste over utøvere i [[Vuelta a España 2002]]**

Det stilte 206 ryttere for 23 lag til start. 132 av disse kom i mål i Madrid.
Anita Asante

**Anita Amma Ankyewah Asante** (født 27. april 1985 i London) er en engelsk kvinnelig fotballspiller som spiller for fotballaget Sky Blue FC i Piscataway Township i New Jersey i USA. Asanta er en del av Englands kvinnelandslag i fotball.

Asante var tidligere en forsvarsspiller for de engelske fotballklubbene Arsenal LFC og Chelsea LFC. Hun er av Ghanesisk opprinnelse.
## Referanser


## Eksterne lenker
*
Splittblomslekta

* Se teksten

***Schizanthus*** er en slekt i søtvierfamilien med ca 12 arter som naturlig finnes i Sør-Amerika, men flere av artene dyrkes som hageplanter. 
Spesielt er hybriden *S. x wisetonensis* vanlig som hageplante i Norge og den kalles gjerne **fattigmannsorkide** på grunn av blomstens likhet med enkelte orkideblomster. 
**Splittblomst** er brukt som norsk navn på slekta.

## Systematikk
*Schizanthus* består av 12 arter av ettårige eller toårige planter og slekta utgjør en egen, basal (dvs. tidlig evolvert) linje i familien. Artene i denne slekta avviker ganske mye fra det som er vanlig i søtvierfamilien, særlig med hensyn på blomstenes utseende (ensymmetriske). Dette antas å være pollinatordrevet seleksjon.

## Arter
* *Schizanthus pinnatus* er en annen art som også dyrkes som hageplante.
* Fattigmannsorkide (*Schizanthus x wisetonensis*)

## Referanser


## Eksterne lenker
*
Rachel Yankey

**Rachel Abba Yankey** (født 1. november 1979 i London)  er en engelsk kvinnelig fotballspiller som spiller for fotballaget Arsenal LFC. Asanta er en del av Englands kvinnelandslag i fotball.

Yankey er av Ghanesisk opprinnelse. Hun er den spilleren som har spilt flest landskamper for England. Hun var den andre kvinnelige spilleren, etter Gillian Coultard, som har spilt 100 landskamper. 

I 2006 ble Yankey medlem (MBE) av Order of the British Empire. Yankey ble i nyttårslisten for 2014 forfremmet til offiser (OBE) av samme orden.

## Referanser


## Eksterne lenker
*
Tommy Chong

**Thomas B. Kin Chong** (født 1938) er en canadisk-amerikansk skuespiller, skribent, regissør, manusforfatter, musiker, cannabisaktivist og komiker. Han er best kjent fra sine marihuana-inspirerte Cheech og Chong-komediealbum og -filmer med Cheech Marin, og for å spille karakteren Leonard «Leo» Chingkwake på Fox' *[[Et syttitallsshow]].* Han ble amerikansk statsborger på slutten av 1980-årene.

## Referanser


## Eksterne lenker
* 
* 
* 
*
Stone Cold

**Stone Cold** har flere betydninger:

* Stone Cold Steve Austin, navnet på en amerikansk fribryter
* ''Stone Cold'', en amerikansk actionfilm fra 1991 med Brian Bosworth i hovedrollen
* *[[Iskaldt]]* (opprinnelig *Stone Cold*), en ungdomsroman fra 1993 av Robert Swindells
* *[[Stone Cold (roman 1997)|Stone Cold]]*, en roman av David Baldacci
* *[[Stone Cold (sang)|Stone Cold]]*, en sang av gruppa Rainbow, fra deres album *Straight Between the Eyes* (1982)
* *Stone Cold*, en sang av HammerFall, fra deres album *Glory to the Brave*
Stone Cold (1991)

***Stone Cold*** er en amerikansk action- og kriminalfilm fra 1991 med Brian Bosworth og Lance Henriksen i hovedrollene. Regien er ved Craig R. Baxley.

Den ble i 1997 etterfulgt av *Back in Business*.

## Handling
Joe Huff er en ærlig, men uregjerlig politimann i Mobile, Alabama, som har blitt suspendert i flere uker etter at han nektet å adlyde ordre. Når motorsykkelgjengen «The Brotherhood», som ledes av den hensynsløse Chains Cooper, begynner å gjøre narkohandel med mafiaen og dreper en dommer i Mississippi, innser FBI at noe drastisk må gjøres, og ser raskt at Joe Huff er deres eneste håp. De truer derfor med å øke Huffs suspensjon til seks måneder om han ikke infiltrerer motorsykkelgjengen og skaffer bevis som kan felle den. Joe Huff går til slutt med på kravene og skifter identitet til John Stone, en voldelig eksfange og motorsyklist som nå søker medlemskap i en motorsykkelklubb. Han får kontakt med «The Brotherhood», men gjengen har sine tvil om hvorvidt han er den han utgir seg for og setter ham derfor på en brutal prøve. Stone må drepe et menneske som ledd i et innvielsesrituale. Ved hjelp av FBI utfører han et fiktivt mord og blir akseptert av alle i gjengen, unntatt Ice, som fremdeles er mistenksom overfor Stone. Etterhvert som Stone kommer nærmere Chains får han rede på deres spektakulære plan for å befri et fengslet medlem som skal stilles for retten.

## Om filmen
;Anmelderne

Filmen fikk relativt dårlig mottakelse av anmelderne, noe som gjenspeiles i at den bare har fått 25 % på Rotten Tomatoes.

NRK Filmpolitiet skrev følgende i forbindelse med DVD-utgivelsen i 2007: «Ingenting kan forberede deg på mengden av latterlig overdreven action, umulige stunts og replikker du bare må fnise av. Filmen prøver å være så tøff at jeg ler og ler og elsker det!».

Den ble ikke satt opp på norske kinoer.

;Publikum
Filmen ble ingen stor publikumssuksess i USA, hvor den innbrakte drøyt 9 millioner dollar. Produksjonskostnadene er anslått til 25 millioner dollar.

## Rollebesetning

* Brian Bosworth – Joe Huff / John Stone
* Lance Henriksen – Chains Cooper
* William Forsythe – Ice
* Arabella Holzbog – Nancy
* Sam McMurray – Lance
* Richard Gant – Cunningham
* Paulo Tocha – Bolivian
* Benjamin Rosenberg – Domicci

## Referanser


## Eksterne lenker
*
Kinesiske sammensatte slektsnavn

**Kinesiske sammensatte slektsnavn** er kinesiske slektsnavn som består av flere enn ett kinesiske tegn. Slike navn er svært sjeldne.

Mange av disse navnene utgår fra adels- eller embedstitler, yrker, stedsnavn eller andre geografiske navn. Andre er i utgangspunktet ikke-kinesiske. Noen ble konstruert ved å sammenføye to kinesiske navn.

De fleste slike navn er gått ut av bruk, men noen (som for eksempel Ouyang, Shangguan, Sima, Situ) har overlevd. Mange slekter med sammensatte navn gikk av forskjellige årsaker til å benytte bare ettegnsnavn. 

## Sammensatte navn
(alfabetisk etter romaniseringen til kinesisk pinyin)

## Eksterne lenker
* The Ten-Thousand Families of Surnames from Netor (NETOR纪念:万家姓氏) (på kinesisk
Hotel Tryp Habana Libre

**Hotel Tryp Habana Libre** er et hotell i bydelen Vedado i Havanna på Cuba. Da det sto ferdig 22. mars 1958, var det Latin-Amerikas største og høyeste hotell. Det har 569 rom fordelt på 15 etasjer. Over hlvedinngangen har det en stor mural av den cubanske artisten Amelia Peláez.

## Historie
Hotellet het først Habana Hilton, og var en del av hotellkjeden Hilton. I oktober blei alle utenlandske hoteller på Cuba nasjonalisert, og det blei omdøpt til Hotel Habana Libre. På 1960-tallet fant det sted en rekke viktige møter mellom Fidel Castro og Che Guevara i hotellet. I 1996 blei det kjøpt av den spanske kjeden Sol Meliá og fikk dagens navn. I perioden 1996 til 1997 blei hotellet pussa opp.

## Eksterne lenker
* 
* Fanside om hotellet
Ottavio Leoni

**Ottavio Leoni** (1578–1630) var en kunstmaler fra Italia i tidlig barokk. Han var sønn av kunstmaleren Lodovico Leoni.

Han var født i Roma, hvor han også døde. Han fikk først opplæring av sin far. Han gjennomførte en rekke arbeider for kirker. Han ble medlem av og med tiden president i Accademia di San Luca.

## Referanser


## Eksterne lenker
*
Vitenskapsåret 1934

## Hendelser
### [[Astronomi]]
*Richard Tolman viser at stråling fra svarte legemer i et ekspanderende univers, avkjøles, men er fortsatt termisk.
*Georges Lemaître tolker den kosmologiske konstanten som forårsaket av vakuumenergi.

### [[Biologi]]
*27. juni – Canberra Times dokumenterer et angrep av en ukjent edderkoppart  ved Antofagasta i Chile.

### [[Fysikk]]
*Sonoluminescens oppdages ved Universitetet i Köln
*Ernest Lawrence og Stan Livingston utvikler syklotronen

### [[Kjemi]]
*Robert Mulliken utvikler Mullikenskalan for å måle grunnstoffenes elektronegativitet
*Ernest Rutherford oppdager tritium.

## Prisvinnere
*Copleymedaljen: John Scott Haldane
*Darwinmedaljen: Albert Charles Seward
*Nobelprisen: 
**Fysikk: *ikke utdelt*
**Kjemi: Harold Clayton Urey
**Fysiologi/medisin: George H. Whipple, George R. Minot, William P. Murphy
*Sylvestermedaljen: Bertrand Russell
*Wollastonmedaljen: Henry Alexander Miers

## Fødsler

## Dødsfall

## Referanser


## Eksterne lenker
*
Frosthåndedderkopp

**Frosthåndedderkopp** (*Entelecara errata*) er en av edderkoppene i gruppen mattevevere og dvergedderkopper (Linyphiidae). Den ble første gang registrert i Norge, juni 2011 i Hol kommune i Buskerud.
 
## Utseende
Frosthåndedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Entelecara'' (tysk)

## Eksterne lenker
* 
* Dvergedderkopper – edderkopper.net  (norsk)
Vitenskapsåret 1935

**Vitenskapsåret 1935** er en oversikt over hendelser, prisvinnere, fødte og avdøde personer med tilknytning til vitenskap i 1935.
## Hendelser
* 15. september – Nazityskland vedtar Nürnberglovene, som utelukker jøder fra statsborgerskap og offentlige embeter, deriblant professorater.
* 23. november – J. og Th. Tréfouël, D. Bovet og F. Nitti, oppdager i Ernest Fourneaus laboratorium i Pasteur Institute i Paris, at sulfanilamide er den aktive komponenten av Prontosil.

### [[Fysikk]]
*Albert Einstein, Boris Podolsky og Nathan Rosen publiserer EPR-paradokset.
*Fysikkinstituttet ved Universitetet i Heidelberg døpes om til Philipp-Lenard-Instituttet.

### [[Geologi]]
* Charles Richter utarbeider richters skala for å sammenligne styrken av jordskjelv.

### [[Meteorologi]]

## Prisvinnere
*Bigsbymedaljen: Herbert Harold Reading
*Copleymedaljen: Charles Thomson Rees Wilson
*De Morgan-medaljen: Edmund Taylor Whittaker
*Nobelprisen: 
**Fysikk: James Chadwick
**Kjemi: Frédéric Joliot-Curie, Irène Joliot-Curie
**Fysiologi/medisin: Hans Spemann
*Penrosemedaljen: Reginald Aldworth Daly
*Wollastonmedaljen: John Smith Flett

## Fødsler
*29. januar – Luboš Kohoutek, tsjekkisk astronom (død 2023)
*15. februar - Roger B. Chaffee, amerikansk astronaut (død 1967)
*25. februar – Oktay Sinanoğlu, tyrkisk forsker innen teoretisk kjemi og molekylærbiologi
*1. november – John Pohlman, svensk meteorolog
*13. juni – Ljudmila Tsjernykh, russisk, ukrainsk og sovjetisk astronom
*25. juni - Charles Sheffield, science fiction forfatter og fysiker (død 2002)
*31. august - Georgi Shonin, sovjetisk (ukrainsk) kosmonaut (død 1997)
*11. september - German Titov, sovjetrussisk kosmonaut (død 2000)
*11. november – Magdi Yacoub, egyptisk kirurg

## Dødsfall
*12. mars - Mihajlo Idvorski Pupin, serbiskamerikansk fysiker (født 1858)
*16. mars - John Macleod, skotsk fysiolog, nobelprisvinner i fysiologi/medisin (født 1876)
*3. juli - André Citroën, fransk bilprodusent (født 1878)
*6. november - Henry Fairfield Osborn, amerikansk paleontolog (født 1857)
*21. november - Agnes Pockels, tysk kjemiker (født 1862)
*4. desember - Charles Richet, fransk fysiolog, nobelprisvinner (født 1850)

## Referanser


## Se også
Vitenskapsåret 1936

## Hendelser
### Bilogisk mangfold
* 7. september − Den siste pungulven dør i fangenskap.
### [[Fysikk]]
* 4. februar – Radium E. blir det første radioaktive grunnstoff som framstilles.
#### Ukjent dato
* Philipp Lenard gir ut *[[Deutsche Physik]]* ("tysk fysikk"), en lærebok i 4 deler, der han avfeier relativitetsteorien som "jødisk fysikk".
### [[Geologi]]
* Inge Lehmann legger fram argumenter for at jordens flytende indre har en fast kjerne.
### [[Teknologi]]
* 28. mai –  Alan Turing sender inn for publisering den banebrytende artikkelen for datavitenskapen: "On Computable Numbers".

## Prisvinnere
*Brinellmedaljen: Carl Sahlin
*Clarkemedaljen: Douglas Mawson
*Copleymedaljen: Arthur Evans
*Darwinmedaljen: Edgar Johnson Allen
*Fieldsmedaljen: Lars Ahlfors, Jesse Douglas
*Nobelprisen: 
**Fysikk: Victor F. Hess, Carl D. Anderson
**Kjemi: Peter Debye
**Fysiologi/medisin: Henry Dale, Otto Loewi
*Wollastonmedaljen: Gustaaf Adolf Frederik Molengraaff

## Fødsler

|-
|rowspan=2|Januar 
| 10. || Robert Wilson ||  || fysiker, radioastronom ||align=center| ||align=center| || 
|-
| 22. || Alan J. Heeger ||  || vitenskapsmann og nobelprisvinner ||align=center| ||align=center| ||  

|August 
|20. || Hideki Shirakawa ||  || kjemiker og nobelprisvinner ||align=center| ||align=center| || 
|-
|September
|21. || Urban Wahlstedt ||  || scenograf, dukkemaker og dukkespiller, musiker og entomolog  ||align=center|  ||align=center| ||   

|November 
|30. || Eric Walter Elst ||  || astronom ||align=center|85 ||align=center| || 
|}

## Dødsfall

|-
|Februar
|27. || Ivan Pavlov ||  || fysiolog (lege) med viktig forskning innen psykologi og medisin;nobelprisvinner i fysiologi eller medisin  ||align=center|86 ||align=center| || 

|rowspan=2|April 
|8. || Robert Bárány ||  || jødisk lege, nobelprisvinner i medisin ||align=center|59 ||align=center|1876 || 

| 12. || Carlos Ameghino ||  || paleontolog og oppdager ||align=center|70 ||align=center|1865 || 
|}
## Bildegalleri

Ivan_Pavlov_NLM3.jpg|Ivan Pavlov(1849–1936)
CarlosAmeghino.png|Carlos Ameghino(1865–1936)
Robert_Barany.jpg|Robert Bárány(1876–1936)
Heeger,_Alan_J._(1936).jpg|Alan J. Heeger(1936–)
Hideki_Shirakawa_reconstructed.jpg|Hideki Shirakawa(1936–)


## Referanser
Dvergulveedderkopp

**Dvergulveedderkopp** (*Aulonia albimana*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. Den ble første gang registrert i Norge i Telemark, i juli 2011.

## Utseende
Kroppen er todelt i en bakkropp (abdomen) og en forkropp, et hode-bryst parti (prosoma eller cephalothorax). Bakkroppen er lyst eller litt mørkere brun eller brungrå, med lysere eller mørkere flekker. Forkroppen er mørkere, nærmest svart, med lyse langsgående smale felt på hver side. Beina er gråbrune, mens lårene på de to fremste beina er noe mørkere. Foran på hodet er det åtte øyne, hvorav de to midterste er større enn de andre.  For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Aulonia'' (tysk)

## Eksterne lenker
* 
* Ulveedderkopper – edderkopper.net  (norsk)
Vitenskapsåret 1938

**Vitenskapsåret 1938** er en oversikt over hendelser, prisvinnere, fødte og avdøde personer med tilknytning til vitenskap i 1938.
## Hendelser
### [[Astronomi]] og [[romfart]]
* 28. juni – En meteoritt på 450 tonn slår ned i Chicora, Pennsylvania i USA.
### [[Biologi]]
*22. desember – Marjorie Courtenay-Latimer oppdager en kvastfinnefiske i en fiskefangst i Sør-Afrika som tidligere bare var observert i flere millioner år gamle fossiler.
### [[Fysikk]]
*Det første vellykkede forsøket med å gjennomføre nukleær fisjon ble gjennomført i Berlin av Otto Hahn, Lise Meitner og Fritz Strassmann.
### [[Meteorologi]]

### [[Teknologi]]
* 6. april – Roy J. Plunkett hos DuPont oppdager polytetrafluoreten (Teflon).

## Prisvinnere
*Copleymedaljen: Niels Bohr
*Darwinmedaljen: Frederick Orpen Bower
*De Morgan-medaljen: John Littlewood
*Nobelprisen:
**Fysikk: Enrico Fermi
**Kjemi: Richard Kuhn
**Fysiolog/Medisin: Corneille Heymans
*Penrosemedaljen: Andrew Lawson
*Wollastonmedaljen: Maurice Lugeon

## Fødsler

## Dødsfall
* Edvard Ellingsen, norsk, ingeniør, pedagog, arachnolog og entomolog (født 1855) 

## Referanser


## Eksterne lenker
*
Vitenskapsåret 1939

**Vitenskapsåret 1939** er en oversikt over hendelser, prisvinnere, fødte og avdøde personer med tilknytning til vitenskap i 1939.

## Hendelser
### Arkeologi

### [[Astronomi]] og [[romfart]]
* Robert Oppenheimer og H. Snyder forutsier oppdagelsen av sorte hull.
* Robert Oppenheimer og G. Volkoff beregner strukturen for nøytronstjerne.

### [[Fysikk]]
* Nukleær fisjon oppdages uavhengig av Lise Meitner og Otto Hahn.

### [[Medisin]]
* John H. Lawrence bruker stråler av nøytroner fra en partikkelakselerator for å behandle leukemi.

### [[Meteorologi]]

### [[Teknologi]]
* 11. januar – Den første flygningen med Lockheed P-38 Lightning foretas.
* 27. august – Det første jetflyet, en Heinkel, tar av.
* 9. desember – Den første flygningen med prototypen til det amerikanske bombeflyet Consolidated XB-24 "Liberator" foretas.

## Prisvinnere
*Bigsbymedaljen: Arthur Elijah Trueman
*Copleymedaljen: Thomas Hunt Morgan
*Ingenjörsvetenskapsakademien deler ut den store gullmedaljen til Axel F. Enström
*Linnean Medal: Elmer Drew Merrill 
*Murchisonmedaljen: Harold Jeffreys
*Nobelprisen: 
**Fysikk: Ernest Lawrence
**Kjemi: Adolf Butenandt, Lavoslav Ružička
**Fysiologi/Medisin: Gerhard Domagk
*Penrosemedaljen: William Berryman Scott
*Wollastonmedaljen: Frank Dawson Adams

## Fødsler

|-
|November || 18. || John O'Keefe || amerikansk-britisk || forsker innen nevrovitenskap, tildeltNobelprisen i fysiologi eller medisin i 2014 ||align=center| ||align=center| || 
|}
* 19. mai - Dick Scobee, astronaut (død 1986)
* 7. oktober – John Hopcroft, amerikansk teoretisk informatiker
* 15. november – Karl Acham, østerriksk sosiolog, filosof og vitenskapshistoriker

## Dødsfall
* 20. september - Andrew Claude de la Cherois Crommelin, franskfødt, britisk astronom (født 1865)
* 7. oktober - Harvey Cushing, amerikansk nevrokirurg (født 1869)


John_O'Keefe_(neuroscientist)_2014.jpg|John O'Keefe(1939–)


## Referanser
Triosonater for orgel (Bach)

**Triosonater for orgel** er seks orgelverk hvor begge manualene og pedalen hver er rent enstemmig og uavhengig av hverandre, altså triosonater. Bach brukte ingen fellestittel for de seks, men de enkelte sonatene bærer påskriften *Sonata à 2 Clav. e Pedal di J. S. Bach*.

## Opprinnelse
Triosonatene ble til i perioden 1727 til 1732; ifølge Bach-biografen Johann Nikolaus Forkel skrev Bach dem som undervisningsmateriale til sin eldste sønn Wilhelm Friedemann Bach. Da en av satsene i den fjerde sonaten også finnes som en uavhengig trio, antas det at flere verk kan være omarbeidelser av kammermusikalske verk. Siden ingen av de andre satsene har kjente kilder som kan vurderes, kan denne tesen verken bekreftes eller tilbakevises.

## Stil
Ingen av satsene har en tydelig danseorientert karakter og er kontrapunktisk bygd opp med hyppige fuger, så selv om alle sonatene består av tre satser følger alle seks *sonata da chiesa*-tradisjonen. Ikke bare dette trekket, men også mange stilistiske detaljer, viser tydelig innflytelse fra den italienske konsertformen, eksempelvis den utpregede ritornellen i Sonate nr 6; et verk som er likt i stil og struktur er Gambensonate i g-moll (BWV 1029).

## De enkelte sonatene
### Sonate 1 i Ess-dur, BWV 525
; Satser
* ¢ Ess-dur
* Adagio 12/8 c-moll
* Allegro 3/4 Ess-dur

Nyere forskning mener å kunne påvise at det ligger en original trio i F-dur til grunn, sannsynligvis for blokkfløyte, obo og continuo

### Sonate 2 i c-moll, BWV 526
; Satser
* Vivace ¢ c-moll
* Largo 3/4 Ess-dur
* Allegro ¢ c-moll

Wolfgang Amadeus Mozart barbeidet den andre og tredje satsen til en stryketrio.

### Sonate i 3 d-moll, BWV 527
; Satser
* Andante 2/4 d-moll
* Adagio e dolce 6/8 F-dur
* Vivace 3/8 d-moll

Bach brukte senere den langsomme satsen som midtsats i Konsert for tre cembali i a-moll (BWV 1044) og føyde til en fjerde stemme. Uavhengig av det bearbeidet  Wolfgang Amadeus Mozart senere den samme satsen til stryketrio

### Sonate 4 i e-moll, BWV 528
; Satser
* Adagio c – Vivace 3/4 e-moll
* Andante c h-moll
* Un poco Allegro 3/8 e-moll
Den første satsen med den langsomme innledningen og fugen brukte Bach i kirkekantaten *Die Himmel erzählen die Ehre Gottes* (BWV 76) – som en trio for Oboe d'amore, viola da gamba og continuo. Man går i dag overveiende ut fra at hele verket har opphav i en instrumentasonate med denne besetningen – i så fall ville dette være en av de få rekonstruerbare kammermusikkverk fra Bachs tid i Weimar.

### Sonate 5 C-dur, BWV 529
; Satser
* Allegro 3/4 C-dur
* Largo 6/8 a-moll
* Allegro 2/4 C-dur

### Sonate 6 G-dur, BWV 530
; Satser
* Vivace 2/4 G-dur
* Lento 6/8 e-moll
* Allegro ¢ G-dur

## Referanser




## Litteratur
*
## Eksterne lenker
*
Wilson Kiprop

**Wilson Kiprop** (født 14. april 1987 i Soi i Uasin Gishu District) er en kenyansk langdistanseløper og terrengløper. Hans fremste medaljer til nå er gull på 10.000 meter ved Afrikamesterskapet i friidrett 2010, og to VM-gull på halvmaraton fra 2010. Han trenes av italienske Renato Canova og Gabriele Nicola.

## Karriere
Han startet sin karriere på toppnivå i 2008, da han vant noen konkurranser i Italia, både terrengløp og gateløp. 

I 2009 måtte han ta seks måneder pause på grunn av skade. Han løste dette ved å trene styrke, og løpe lite. Han forbedret også løpestillingen sin, og startet 2010-sesongen med mål om å delta i et maratonløp i løpet av våren. Etter debuten i Praha maraton med tiden 2.09,09 la han om planen sammen med trenerne, og så mer i retning 10.000 meter. I juni 2010 vant han et overraskende gull ved det kenyanske mesterskapet, med tiden 27.26,93. Etter dette ble Wilson tatt ut til det afrikanske mesterskapet i Nairobi, der han vant 10.000 meter, og slo bl.a. Moses Kipsiro Ndiémé.

Etter denne seieren satte han seg, sammen med sin trener Canova, som mål å vinne VM-tittelen i halvmaraton. Etter seier i Lille halvmaraton i september med ny personlig rekord på 59:34, fokusert han mot VM i halvmaraton 2010 i Nanning. Der slo han regjerende mester, Zersenay Tadese, og brøt med det Tadeses fireårige seiersrekke. Han vant også den 18. utgaven av Paris halvmaraton i april 2010, med tiden 1.01,26.

## Referanser


## Eksterne lenker
*
1811 i Sverige

__NOTOC__
Begivenheter i året **[[1811]] i [[Sverige]]**.
## Statsledere
* Monark – Karl II, konge av Sverige
*Regent – Karl III Johan, kronprins av Sverige
## Hendelser
*Januar – Man øker antallet militære utskrivninger i Sverige, for å være på den sikre siden om krigssituasjonen i Europa skulle bli endret.
*Februar
**De første til å skrives ut er gotlendinger i dette som er den aller første svenske vernepliktsutskrivningen. På grunn av mangel på gevær blir de eldste vernepliktige i Gotlands nasjonalverneplikt (Gotlands Nationalbeväring) utrustet med pik, til tross for at dette våpenet er helt foreldet.
*16. februar – En rekke yngre svenske kulturpersoner grunnlegger Götiska förbundet, som begynner å gi ut tidsskriftet *[[Iduna]]*.
*6. mai – Brann i Laholm.
*15. juni – Klågerupsopptøyene krever et trettitalls dødsoffer i et militært angrep mot forskansede skånske bønder som protesterte mot økede soldatutskrivninger.
*28. desember – Den svenske Lantbruksakademien grunnlegges.

### Ukjent dato
* Den svenske kirkehåndboken av 1811 tas i bruk der blant annet konfirmasjon offisielt innføres som en kirkelig akt.
* Esaias Tegnér vinner Svenska akademiens store pris med diktet *[[Svea (dikt)|Svea]]*, kulmineringen av hans patriotiske diktning. Han får prisen etter at et russiskfiendtlig parti i diktet erstattes med strofen "...att inom Sveriges gräns erövra Finland åter".
* Den framtidige dronning Desidera kommer til Sverige med sin elleveårige sønn Oscar.
* Oscar (I) blir hertug av Södermanland.
* Östra bron i Karlstad bygges ferdig og blir Sveriges lengste steinbro.

## Fødsler
*8. juni – Carl Johan Thyselius, svensk politiker og embetsmann, Sveriges statsminister 1883–1884 (død 1891)
*1. september – Richard Dybeck, svensk fornalderforsker, folkeminneforsker og komponist, forfatter av Sveriges nasjonalsang (død 1877)
*14. september – Johan Raatamaa, finsk predikant, læstadianernes åndelige leder (død 1899)
*17. september – August Blanche, svensk forfatter (død 1868)
*28. november – Oskar Patrik Sturzenbecker, svensk forfatter, poet, journalist og politiker (skandinavist) (død 1869)
## Dødsfall
*5. august – Adolf Ulrik Wertmüller, svensk kunstner (født 1751)

## Referanser
Tommy Gagliano

**Tommy Gagliano** (født 29. mai 1884 i Corleone på Sicilia i Italia, død 16. februar 1951 i New York City) var en gangster i New York City.

Gagliano er mest kjent som grunnlegger av mafiafamilien Lucchese, en av de fem familiene i New York, og han fungerte som sjef i to tiår. Gagliano var tidligere aktiv innenfor den italienske mafiaen Cosa nostra, med det finnes lite informasjon om hans tidlige liv på Sicilia. I begynnelsen av 1920-årene dro Gagliano til New York der han snart ble medlem av en siciliansk kriminell gjeng med base i The Bronx.

Selve datoen for Gaglianos død er omdiskutert. Den mest kjente teorien er at Gagliano døde den 16. februar 1951, men mange historikere mener Gagliano faktisk døde i 1953. Det har vært spekulert i om Gagliano pensjonerte seg fra mafia-virksomhet i 1951, men at denne informasjonen ble holdt hemmelig for å unngå granskninger fra politi eller media, men det finnes ingen konkrete bevis som støtter denne teorien.

## Referanser
Wolf Vostell

**Wolf Vostell** (1932–1998) var en tysk kunstner. Han var av de viktigste tyske malere, billedhuggere og performancekunstnere i andre halvdel av 1900-tallet. Han var medgrunnlegger av fluxusbevegelsen og grunnlegger av den europeiske happening-bevegelsen. 

Vostell hadde sin base i Köln og preget samtidens internasjonale aksjons- og mediekunst. Hans politiske kunst var en del av kulturlivet til Forbundsrepublikken Tyskland (Vest-Tyskland) etablert i 1949.

## Referanser



## Eksterne lenker
* 
* 
* 
* Bilder/Videos Wolf Vostell
* Museo Vostell Malpartida
Vitenskapsåret 1937

**Vitenskapsåret 1937** er en oversikt over hendelser, prisvinnere, fødte og avdøde personer med tilknytning til vitenskap i 1937.
## Hendelser
### [[Astronomi]]
* 8. juni – En solformørkelse som er synlig i Peru og Stillehavet er den første på 800 år som overstiger 7 minutter.

### [[Meteorologi]]

## Prisvinner
*Bigsbymedaljen: Cecil Edgar Tilley
*Brinellmedaljen: Axel Lindblad, David Malmqvist
*Copleymedaljen: Henry Dale
*Nobelprisen: 
**Fysikk: Clinton Davisson og George Paget Thomson
**Kjemi: Norman Haworth og Paul Karrer
**Fysiologi/medisin: Albert Szent-Györgyi
*Sylvestermedaljen: Augustus Love
*Wollastonmedaljen: Waldemar Lindgren

## Fødsler

|-
|August || 5. || Brian G. Marsden ||  || astronom ||align=center|73 ||align=center|2010 ||  
|}
*13. februar – Sigmund Jähn, tysk romfarer
*Lita Greve Jensen, norsk entomolog

## Dødsfall
* 29. april – Wallace Carothers, amerikansk kjemiker; tilknyttet oppfinnelsen av nylon (41, død 1896)
*20. juli - Guglielmo Marconi, italiensk oppfinner og fysiker (født 1874)
*30. august - Ernest Rutherford, britisk fysiker (født 1871)
*23. november - George Albert Boulenger, britisk zoolog (født 1858)


Wallace_Carothers,_in_the_lab.jpg|Wallace Carothers(1896–1937)


## Referanser
HMS «Hostile»

**HMS «Hostile» (H55)** var en britisk jager i H-klassen.

Hun ble bestilt i 1934 og sjøsatt i 1936. Hun var i spansk farvann under den spanske borgerkrigen for å opprettholde blokaden av landet. I 1939 ble hun beordret til Sierra Leone hvor hun i «Force K» skulle jakte på tyske angripere av kommersielle lasteskip. Hun deltok i det første sjøslaget om Narvik i april 1940, og skadet Z17 «Diether von Roeder» etter å ha truffet henne minst fem ganger. Hun ble så sendt til Middelhavet, hvor hun deltok i slaget ved Calabria i juli samme år. 23. august ble hun skadet da hun traff en mine i Siciliastredet på vei fra Malta til Gibraltar. Fem av besetningen døde av eksplosjonen, og tre ble skadet. Hun ble så senket av HMS «Hero» for å ikke falle i fiendens hender, og HMS «Mohawk» tok ombord resten av besetningen hennes.

## Spesifikasjoner
*Lengde: 98,5 meter
*Dekksbredde: 10,1 meter
*Dypgang: 3,8 meter
*Ytelse: 34 000 hestekrefter
*Toppfart: 36 knop
*Besetning: 146 (krigstid)
Liste over utøvere i Giro d’Italia 2002

**Liste over utøvere i [[Giro d'Italia 2002]]** 

## Eksterne lenker
*Startlist for Giro d'Italia 2002, procyclingstats
Frank Elmore Ross

**Frank Elmore Ross** (født 2. april 1874 i San Francisco, California, død 21. september 1960 i Altadena, California) var en amerikansk astronom og fysiker. Han mottok en doktorgrad ved University of California i 1901 og ble direktør ved International Latitude Observatory ved Gaithersburg, Maryland, i 1905. Han ble fysiker for Eastman Kodak Company i Rochester, New York,  i 1915 og fikk videre en stilling ved Yerkes-observatoriet i 1924 hvor han jobbet frem til han gikk av med pensjon i 1939.

Hans første viktige arbeide bestod av beregninger av den første pålitelige banen til Saturns måne Phoebe i 1905, og senere også banene for Jupiters måner Himalia og Elara. 

## Referanser
Contra Dam

**Contra Dam**, også kjent som **Verzasca Dam** og **Locarno Dam**, er en buedam på Verzasca-elva i Verzasca-dalen i Ticino, Sveits. Demningen skaper reservoaret Lago di Vogorno på 1,68 km².

## Referanser
Vesto Slipher

**Vesto Melvin Slipher** (1875–1969) var en amerikansk astronom. Hans bror Earl C. Slipher var også en astronom og direktør ved Lowell-observatoriet.

Slipher ble født i Mulberry, Indiana, og fullførte sin doktorgrad ved Indiana University i 1909. Han tilbrakte hele sin karriere ved Lowell-observatoriet i Flagstaff, Arizona, hvor han ble forfremmet til assisterende direktør i 1915, fungerende direktør fra 1916 og til slutt leder fra 1926 til han gikk av i 1952. Han brukte spektroskopi for å undersøke rotasjonsperiodene til planeter og sammensetningen av planetenes atmosfærer. i 1912 var han den første til å observere endringer i galaksers spektrallinjer, noe som gjorde han til oppdageren av galaktisk rødforskyvning.

## Referanser


## Eksterne lenker
* Library of Lowell Observatory: Biography of V. M. Slipher
* The Royal Observatory, Edinburgh: History, Papers & External Links on V. M. Slipher
*
Venera-D

**Venera-D** (russisk: ) er en fremtidig russisk romsonde til Venus, som planlegges skutt opp tidligst i 2024. Romsonden er den første russiske romsonden til Venus etter Sovjetunionens fall, og vil være den første i en ny generasjon Venus-sonder.

Hovedoppgaven til Venera-D vil være å foreta radarkartlegging i bane rundt Venus. Slik kartlegging har tidligere blitt gjort av Venera 15 og Venera 16 på 1980-tallet, og Magellan-sonden på 1990-tallet, men Venera-D vil benytte en kraftigere radar. Videre skal Venera-D kartlegge mulige landingssteder for fremtidige landingsfartøy i Venera-programmet. Målet på sikt er at Venus-programmet skal frembringe et landingsfartøy som kan overleve lenger i det tøffe Venus-klimaet enn de sovjetbygde landingsfartøyene, som ikke klarte seg mer enn en halvtime der. 

For å holde kostnadene ved forskning og utvikling nede, vil den nye Venera-D-sonden mest sannsynlig ligne sondene fra sovjettiden, men den vil bygge på ny teknologi utviklet av Russland i etterkant av de siste Venus-oppdragene (Vega 1 og Vega 2 i 1985). Venera-D vil mest sannsynlig bli skutt opp med en proton-rakett, men kan også bli skutt opp med den kraftigere Angara-raketten. Opprinnelig var oppskytning planlagt rundt 2016, men i 2012 ble datoen flyttet til tidligst 2024.

## Referanser


## Eksterne lenker
*
Mourad Sahraoui

**Mourad Sahraoui** (født 12. januar 1983) er en tunisisk amatørbokser. Han har ingen større internasjonale resultater, og representerte Tunisia under Sommer-OL 2008, der han ble slått ut i første runde.

## Referanser


## Eksterne lenker
*
Artur Beterbijev

**Artur Asilbekovitsj Beterbijev** (født 1985) er en russisk-canadisk amatørbokser. Han representerte Russland under Sommer-OL 2008, der han ble slått ut i andre runde. Han har også gull fra verdensmesterskapet i boksing 2009.

## Noter

## Referanser


## Eksterne lenker
*
Abdelhafid Benchabla

**Abdelhafid Benchabla** (arabisk: عبد الحفيظ بن شبلة; født 26. september 1986) er en algerisk amatørbokser. Han har ingen større internasjonale resultater, og representerte Algerie under Sommer-OL 2008, der han ble slått ut i tredje runde. Benchabla er også kvalifisert for å representere Algerie under Sommer-OL 2012. Han bar sitt lands flagg under åpningen av Sommer-OL i London i 2012.

Under Sommer-OL 2020 i Tokyo som ble arrangert i 2021, ble han utslått i andre runde. 

## Referanser


## Eksterne lenker
*
Serhij Derevjantsjenko

**Serhij Vjatsjeslavovytsj Derevjantsjenko** (ukrainsk: Сергій Вячеславович Деревянченко; født 31. oktober 1985) er en ukrainsk amatørbokser. Han representerte Ukraina under Sommer-OL 2008 der han ble slått ut i første runde. Han har en sølvmedalje fra verdensmesterskapet i boksing 2007.

## Referanser


## Eksterne lenker
* 
*
Astronomisk spektroskopi

**Astronomisk spektroskopi** er den teknikken for spektroskopi som brukes innen astronomi. Formålet med studien er spektret til elektromagnetisk stråling, inkludert synlig lys, som stråler fra stjerner og andre himmellegemer. Spektroskopi kan brukes til å utlede mange egenskaper hos fjerne stjerner og galakser, blant annet deres kjemiske sammensetning og deres bevegelser ved målinger av Dopplereffekten.

## Referanser
Nord-Trøndelag fylkesting 2007–2011

**Nord-Trøndelag fylkesting 2007–2011** bestod av 35 representanter. Fordelingen mellom partiene var 13 fra Arbeiderpartiet, 7 fra Senterpartiet, 5 fra Fremskrittspartiet, 3 fra Høyre, 3 fra Sosialistisk Venstreparti, 2 fra Kristelig Folkeparti og 2 fra Venstre. Fylkesrådet består av Arbeiderpartiet, Høyre, Kristelig Folkeparti og Venstre under ledelse av fylkesrådsleder Alf Daniel Moen fra Arbeiderpartiet. Gunnar Viken fra Høyre og Åse Marie Hagen fra Arbeiderpartiet er henholdsvis fylkesordfører og fylkesvaraordfører. 

## Representanter

## Referanser
17. etappe av Tour de France 2010

**17. etappe av Tour de France 2010** ble kjørt 22. juli 2010 og gikk fra Pau til Col du Tourmalet.

## Spurt- og klatrepoeng

### 1. klatring (Côte de Renoir)
4. kategori stigning etter 13,5 km

### 1. spurt (Bidos)
Etter 33 km

### 2. klatring (Col de Marie-Blanque)
1. kategori stigning etter 42,5 km

### 3. klatring (Col du Soulor)
1.kategori stigning etter 117,5 km

### 2. spurt (Adast)
Etter 141,5 km

### 4. klatring ([[Col du Tourmalet]])
HC-kategori stigning etter 174 km

### Målgang (Col du Tourmalet)
Etter 174 km

## Manglende ryttere
* **209**  Simon Špilak (LAM) fullførte ikke.

## Eksterne lenker
*  Etappeside  på letour.fr 
*  Etappeside  på letour.fr
Sør-Sudans flagg

**[[Sør-Sudan]]s flagg** ble tatt i bruk etter signeringen av Naivasha-avtalen som avsluttet Den andre borgerkrigen i Sudan.

Flagget var tidligere brukt av Sør-Sudans frigjøringshær. 

## Beskrivelse
Flagget ligner Kenyas flagg med et blått triangel med en gullstjerne i som tillegg. Fargene sies å representere det sør-sudanske folk (sort), fred (hvit), blodet som har blitt spilt for fred (rød), landet (grønt) og Nilens vann (blå); gullstjernen, Betlehemsstjernen, representerer enhet i staten Sør-Sudan.

## Se også
*Sør-Sudans riksvåpen
Randi Ness

**Randi Ness** (født 1983) er en norsk politiker (Ap), oppvokst i Nordli i Namdalen.

Hun var nestleder i Nord-Trøndelag Arbeiderparti fra 2006 til 2007 og innvalgt i Nord-Trøndelag fylkesting fra 2007 til 2015, men fikk permisjon da hun gikk inn i regjeringsapparatet. Hun arbeidet også i flere år for Trøndelags Europakontor i Brussel.

I 2009 ble Ness utnevnt til politisk rådgiver for finansminister Sigbjørn Johnsen. Da Stoltenberg-regjeringen gikk av i 2013, fortsatte hun som rådgiver for Arbeiderpartiets stortingsgruppe.

Ness har vært rådgiver for NATOs generalsekretær Jens Stoltenberg i to omganger: fra 2014 til 2018 og fra 2022 til 2024.

Høsten 2024 tiltrer hun som direktør for kommunikasjon og myndighetskontakt i SJ Norge i Trondheim.

## Referanser


## Eksterne lenker
*
Vjatsjeslav Pavlovskij

**Vjatsjeslav Alfredovitsj Pavlovskij** (Вячеслав Альфредович Павловский, født 1956) er en russisk diplomat. Han var Russlands ambassadør i Norge fra 2010 til 2016.

Pavlovskij gikk ut av det statlige instituttet for internasjonale forbindelser i 1978, og tjenestegjorde senere i Indonesia og Nederland. Fra 2001 til 2004 var han Russlands generalkonsul i New York. Han ble utnevnt til ambassadør i Norge i 2010. I 2016 ble han kalt hjem.

## Referanser


## Eksterne lenker
* Informasjon ved Russlands ambassade
Aleksandr Bekzadjan

**Aleksandr Artemjevitsj Bekzadjan** (Александр Артемьевич Бекзадян, født  1879 i Sjusja, død 1. august 1938 utenfor Moskva) var en sovjetisk diplomat og politiker. Han var Sovjetunionens sendemann til Norge fra 1930 til 1934.

## Før revolusjonen
Bekzadjan stammet fra en embetsmannsfamilie. Han deltok på bolsjevik-partiets møte i Paris i 1911, hvor han ble innvalgt som medlem av komitéen for bolsjevikenes utenlandsorganisasjon (KZO). Han deltok også på kongressen i Basel i 1912, og var Det russiske sosialdemokratiske arbeiderpartiets utsending til Det tyske sosialdemokratiske partiets landsmøte i Jena i 1913. I 1914 vendte han tilbake til Russland, hvor han drev partiarbeid i Transkaukasus.

## Etter revolusjonen
Etter februarrevolusjonen arbeidet han først i Baku, og senere i Nord-Kaukasus. Fra 1920 til 1921 var han visepresident i den revolusjonære komitéen (Revkom) og folkekommissær for utenrikssaker i Den armenske sosialistiske sovjetrepublikken. I 1921 var han blant delegatene på den tiende kommunistpartikongressen, og i 1922 blant medlemmene av den sovjetiske delegasjonen til Genova-konferansen. Han arbeidet ved den sovjetiske handelsrepresentasjonen i Tyskland fra 1922 til 1926, og var visepresident i folkekommissærenes råd (Sovnarkom) og folkekommissær for handel i Den transkaukasisiske sosialistiske føderative sovjetrepublikken fra 1926 til 1930. Fra 1930 var han Sovjetunionens sendemann til Norge, og fra 1934 til 1937 i Ungarn.

21. november 1937 ble Bekzadjan arrestert, beskyldt for kontrarevolusjonær virksomhet og dømt til døden av militærkollegiet i Sovjetunionens høyesterett (VKVS). Dommen ble fullbyrdet 1. august 1938 på skytefeltet Kommunarka. Han ble rehabilitert i 1956.

## Referanser
Oleksandr Usyk

**Oleksandr Oleksandrovytsj Usyk** (ukrainsk: Олександр Олександрович Усик; født 17. januar 1987) er en ukrainsk proffbokser. Han er den nåværende WBA (Super), IBF, WBO og IBO tungvektmester etter å ha slått Anthony Joshua den 25. september 2021 via poengseier. Han hadde også cruiservekttittelen fra 2018 til 2019.   

Fra oktober 2021 er Usyk rangert som verdens nest beste aktive bokser, «pound for pound», av Transnational Boxing Rankings Board (TBRB) og *[[Ring Magazine|The Ring]],* og femte av BoxRec, og som verdens nest beste aktive tungvekter av BoxRec, ESPN og TBRB. 

Han representerte Ukraina under Sommer-OL 2008, der han ble slått ut i kvartfinalen. Han har også bronse fra verdensmesterskapet i boksing 2009.

## OL-medaljer
*  2012  London - **Gull** i boksing, tungvekt, menn  Ukraina

## Referanser


## Eksterne lenker
*
Guillaume Budé

**Guillaume Budé** (født 26. januar 1467 i Paris, død 22. august 1540) var en fransk humanist. Han er også kjent under det latinske navnet **Budaeus**.

## Liv og virke
### Bakgrunn
Budé stammet fra en familie av kongelige tjenestemenn, som var opptatt i adelsstanden under Karl VI. Guillaumes far var Jean Budé (død 1502). og moren Catherine Le Picart. Faren var en stor bibliofil. Han dro til universitetet i Orléans for å studere jus, men velstående som han var tok han ikke dette særlig på alvor, og levde et liv i latskap og nytelse. 

Han begynte ikke å studere for alvor før han var 24 år. Etter å ha studert sivilrett, ble han notar og kongelig sekretær. Han samlet seg en så stor lærdom at Erasmus fra Rotterdam kalte ham «Frankrikes vidunder». 

### Humanistisk virke

I 1513 ble han kalt til Roma av pave Leo X for å lede Pontificio Collegio Greco der. 

Etter at Frans I overtok tronen, nærmet han seg hoffet for å tale lærdommens og filologiens sak. Ved å gå inn for opprettelsen av en skole hvor det ville bli undervist i gresk, latin og hebraisk ga han støtet til opprettelsen av *[[Collège de France]]*, som ble stiftet av kong Frans i 1530. I 1522 utnevnte Frans ham til forstander for det kongelige biblioteket i Fontainebleau.

Budé er først og fremst kjent som hellenist. På oppfordring av Erasmus fra Rotterdam utførte han en samling av leksikografiske noter som lenge var hovedverket for den som ville studere gresk i Frankrike. Han sto i forbindelse med berømte samtidige som Thomas More, Pietro Bembo, Étienne Dolet, Rabelais og Erasmus fra Rotterdam.

Til ære for Budé ble *[[Association Guillaume Budé]]* opprettet i 1917. Denne foreningen har til formål å fremme de humanistiske fagene i Frankrike, og utgir en samling av tospråklige latinsk-franske og gresk-franske tekster, som gjerne kalles *Budés*.

## Referanser
Ruan Ji

**Ruan Ji** (kinesisk: 阮籍; født 210 i Kaifeng i Henan i Kina, død 263) var en kinesisk dikter fra Weidynastiet i De tre rikers tid i det gamle Kina. Han var en av representantene for den ukonvensjonelle levemåten som kjennetegnet qingtankulturen.

Etter  Sima Yis statskupp måtte Ruan Ji flykte fra hovedstaden Luoyang. Ruan Ji var En av de syv vise i bambuslunden. Samme gruppe tilhørte også for eksempel Xi Kang. I motsetning til denne levde Ruan Ji lenge som eneboer. Han var dessuten en ivrig tilhenger av daoismen, som disippel av Wang Bi. 

Ruan Jis dikt tar ofte opp temaene sorg og forgjengelighet. Han knyttes også til en guqin-melodi, *Jiu Kuang* (酒狂 «Fordrukken ekstase» eller «vingal») som skal være hans komposisjon.

## Referanser


## Litteratur
* Donald Holzman: *Poetry and Politics: The Life and Works of Juan Chi A.D. 210-263*, Cambridge Studies in Chinese History, Literature and Institutions, Cambridge University Press, Cambridge, 1976

## Eksterne lenker
* YouTube: ''Jiu Kuang''
Association Guillaume Budé

***Association Guillaume Budé*** er en fransk forening som arbeider for å fremme de humanistiske fagene i Frankrike. Den er oppkalt etter 1500-tallshumanisten Guillaume Budé.

Foreningen ble stiftet i 1917 av fire filologer, Maurice Croiset, Paul Mazon, Louis Bodin og Alfred Ernout. Formålet var for det første å utgi greske og latinske forfattere. Dette feltet hadde hittil blitt dominert av engelskmennene og fremfor alt tyskerne.

I 1919 ble serien *Collection des Universités de France* begynt. Denne er bedre kjent under navnet *Budés*.

I dag organiserer foreningen møter, foredrag og kulturreiser.

## Se også
* *[[Loeb Classical Library]]*